Vegna vinnu við dreifikerfi má búast við rennslistruflunum á köldu vatni í neðri hluta Akraness á morgun , þriðjudaginn 14. ágúst , milli klukkan 8 og 12 . Einhverjir hafa orðið varir við bilanir í dreifikerfinu á ákveðnum svæðum á Akranesi . Með þessum viðgerðum á að koma í veg fyrir þessar bilanir . Íbúar sem fá tilkynningu þar um eru hvattir til að hafa ekki þvottavélar eða önnur tæki , sem taka inn á sig kalt vatn , í gangi á meðan vatnslaust er og athuga sérstaklega að skilja ekki eftir opna kaldavatnskrana meðan á lokuninni stendur . Gleymist þeir opnir getur það valdið tjóni þegar vatnið kemur á aftur .